ΚΑΝΟΝΙΣΜΟΣ (ΕΟΚ) αριθ. 1505/76 ΤΟΥ ΣΥΜΒΟΥΛΙΟΥ της 21ης Ιουνίου 1976 περί κοινοτικής συνεισφοράς για την απoκατάσταση των ζημιών που έχουν προκληθεί στη γεωργία από τον σεισμό του Μαΐου 1976 στην περιοχή του Friuli/Venezia Giulia

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ίδιως τα άρθρα 43 και 209,

την πρόταση της Επιτροπής,

τη γνώμη της Συνελεύσεως(1),

Εκτιμώντας:

ότι η περιοχή του Friuli-Venezia Giulia έχει υποστεί σοβαρές καταστροφές από σεισμό τον Μάιο 1976- ότι οι πληγείσες από τον σεισμό κοινότητες έχουν γεωργικό χαρακτήρα-

ότι οι ζημίες που έχουν προκληθεί στη γεωργία είναι τόσο σοβαρές ώστε οι γεωργοί δεν μπορούν να τις αποκαταστήσουν μόνο με τα δικά τους μέσα-

ότι πρέπει, γι' αυτό η Κοινότης να παράσχει αποτελεσματική και γρήγορη ενίσχυση προκειμένου να επανορθωθεί και να βελτιωθεί το γεωργικό δυναμικό της πληγείσης περιοχής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Μέσα στα όρια των πιστώσεων που εγγράφονται στον προϋπολογισμό για τον σκοπό αυτόν, η Κοινότης συμμετέχει, υπό τους όρους που προβλέπονται στο άρθρο 2 και σύμφωνα προς τη διαδικασία που αναφέρεται στο άρθρο 3, στην επανόρθωση και τη βελτίωση:

- των όρων παραγωγής στη γεωργία ή στις γεωργικές εκμεταλλεύσεις-

- των εγκαταστάσεων εμπορίας ή μεταποιήσεως των γεωργικών προϊόντων, που έχουν αποβεί αναγκαίες, στην περιοχή του Friuli-Venezia Giulia εξ αιτίας των καταστροφών που προεκλήθησαν από τον σεισμό του Μαΐου 1976.

Άρθρο 2

1. Οι ακόλουθες διατάξεις του κανονισμού αριθ. 17/64/ΕΟΚ του Συμβουλίου της 5ης Φεβρουαρίου 1964 περί των όρων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων(2), εφαρμόζονται κατ' αναλογία στη συνδρομή της Κοινότητος που χορηγείται δυνάμει του άρθρου 1:

- άρθρο 13,

- άρθρο 14 παράγραφος 1 περίπτωση γ) και παράγραφος 2 περιπτώσεις α) και γ),

- άρθρο 17,

- άρθρο 20 παράγραφοι 2, 3, 4 και 6,

- άρθρο 21 παράγραφος 2,

- άρθρο 22.

2. Εξ άλλου, η συνδρομή της Κοινότητος εξαρτάται από την τήρηση των ακολούθων ειδικών όρων:

α) το σχέδιο πρέπει να συμβάλλει στην οικονομική ανάκαμψη στο γεωργικό τομέα λαμβάνοντας υπόψη την ανάγκη αυξήσεως της παραγωγικότητος της γεωργίας, σύμφωνα προς το άρθρο 39 παράγραφος 1 περίπτωση α) της συνθήκης ή την ανάγκη βελτιώσεως των αγορών των γεωργικών προϊόντων-

β) για ένα δεδομένο σχέδιο:

- οι χορηγούμενες από την Κοινότητα επιδοτήσεις δεν μπορούν να υπερβούν το 45% της πραγματοποιουμένης επενδύσεως-

- ο δικαιούχος της πραγματοποιουμένης επανορθώσεως ή βελτιώσεως πρέπει να συμμετέχει στη χρηματοδότηση- η συμμετοχή αυτή πρέπει να ανέρχεται τουλάχιστον σε ένα 10%, αν η επανόρθωση αυτή αφορά εγκαταστάσεις εμπορίας ή μεταποιήσεως γεωργικών προϊόντων-

γ) η Ιταλική Δημοκρατία αναλαμβάνει την υποχρέωση να καλύψει το σχέδιο χρηματοδοτήσεως λαμβανομένης υπόψη της συνδρομής της Κοινότητος και της συμμετοχής του δικαιούχου.

Άρθρο 3

Για τη συνδρομή της Κοινότητος που παρέχεται δυνάμει του άρθρου 1, θεσπίζεται η ακόλουθη διαδικασία:

α) οι αιτήσεις συνδρομής δύνανται να υποβάλλονται στην Επιτροπή μέχρι την 31η Οκτωβρίου 1976- πάντως, οι αιτήσεις συνδρομής που αφορούν επενδύσεις στις γεωργικές εκμεταλλεύσεις δύνανται να υποβάλλονται μέχρι την 31η Δεκεμβρίου 1976-

β) η Επιτροπή πρέπει να λάβει όλα τα αναγκαία μέτρα ώστε μία απόφαση επί της ουσίας για κάθε ειδική περίπτωση να λαμβάνεται το αργότερο έξη εβδομάδες μετά τη λήψη των αναγκαίων για την απόφαση στοιχείων-

γ) η Επιτροπή διαβουλεύεται στο μέτρο του δυνατού, με τη Μόνιμη Επιτροπή των Γεωργικών Διαρθρώσεων, ως προς τα σχέδια αποφάσεων επί της ουσίας, κατά τη διάρκεια των περιοδικών συνεδριάσεων της επιτροπής αυτής, χωρίς η διαβούλευση αυτή να δύναται να εμποδίσει την λήψη των αποφάσεων μέσα στην προθεσμία που αναφέρεται ανωτέρω, περίπτωση β), ειδάλλως, η Επιτροπή ενημερώνει την επιτροπή το συντομότερο δυνατό για τις αποφάσεις που έχει λάβει.

Άρθρο 4

Οι ακόλουθες διατάξεις του δημοσιονομικού κανονισμού 73/91/ΕΚΑΧ, ΕΟΚ, EURATOM, της 25ης Απριλίου 1973 που εφαρμόζεται στο γενικό προϋπολογισμό για τη χρηματοδότηση των μέτρων που προβλέπονται στον παρόντα κανονισμό(3):

- άρθρο 6 παράγραφος 5,

- άρθρο 40 παράγραφος 2,

- άρθρο 114.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, την 21η Ιουνίου 1976.

Για το Συμβούλιο

Ο Πρόεδρος

J. HAMILIUS

(1) Γνώμη δοθείσα την 18η Ιουνίου 1976 (μη δημοσιευθείσα ακόμη στην Επίσημη Εφημερίδα).

(2) ΕΕ αριθ. 34 της 27.2.1964, σ. 586/64.

(3) ΕΕ αριθ. Ν 116 της 1.5.1973, σ. 1.